Global Windows Hooks - CodeProject 11,190,312 members (70,642 online)
VBDT Last Visit: 31-Dec-99 19:00 Last Update: 30-Jan-15 19:17Refresh« Prev123456 Next » Een dood, 40 beseer toe bus omslaan | Maroela Media
Een dood, 40 beseer toe bus omslaan
Een mens is dood en minstens 40 beseer nadat ŉ bus Saterdag op die R56 buite Ixopo in KwaZulu-Natal omgeslaan het.
Werner Vermaak, woordvoerder van ER24, het gesê paramedici en lede van die provinsiale nooddienste is net ná 04:00 na die toneel ontbied.
“Die bus het op sy kant in die middel van die pad gelê en verskeie mense was nog binne-in vasgevang. Een van die insittendes was met ons aankoms op die toneel reeds dood,” het Vermaak gesê. “Minstens drie mense het kritieke beserings opgedoen wat wissel van beenbreuke tot amputasies.”
Hy het gesê verskeie mense is reeds voor die paramedici se aankoms na plaaslike klinieke en ŉ nabygeleë hospitaal vervoer. “ER24 het bykomende hulpbronne na hierdie klinieke toe gestuur om te help met behandeling en vervoer. Altesaam 31 mense is by die Christ the King-hospitaal behandel en sommiges moes later na onderskeidelik die Edendale- en Greys-hospitale vervoer word.”
Vermaak het gesê dit is nie duidelik wat veroorsaak het dat die bus omslaan nie. Die polisie ondersoek die ongeluk.
Drie sterf toe vragmotor op hulle val
Feesganger se lyk uit dam gehaal
Sputnik is reg in volgende berig. Al die vetsugtiges het aan die een kant gesit. Swaartekrag.